Anyanyelvápolók Szövetsége

Anyanyelvi est fiatalokkal 13. | Thuróczy Bertalan
2024-03-07 18:00 - 20:00 (Europe/Budapest) | Józsa Judit Galéria, Városház utca 1., Budapest, 1052, Magyarország
Futni, hinni, élni – e három szóval foglalta össze Thuróczy Bertalan orvosbiológiai mérnök, író és atléta rákból való gyógyulásának történetét. Szemléletformáló sikerkönyve betegek százainak támogatta gyógyítását. Kutatásával a rákgyógyítás szövődményeinek kezelését segíti. Felgyógyulása közbeni és utáni sportteljesítménye pedig sokaknak ad erőt és biztatást. Idén Super sapiens címmel jelenik meg kötete, amelyben az ember mentális és fizikai teljesítményről ír, valamint életvitelbéli támpontokat ad. Az Anyanyelvi est fiatalokkal szalonon, Blankó Miklós nyelvész vendégeként Thuróczy Bertalan két könyve kapcsán mesél arról is, miként segítette őt az írás, miért gyógyító az olvasás, hogyan verbalizálhatók fizikai-lelki nehézségeink, és hogyan vált sikeres íróvá mérnök létére. 2024. március 7-én csütörtökön 18 órától várunk minden kedves érdeklődőt a Józsa Judit Galériába! (Az eseményen lehetőség lesz a Super sapiens című kötet megvásárlására és dedikáltatására.)
